# Ral·li Dakar 2024

L'edició de 2024 del Ral·li Dakar és la 46a d'aquesta prova, organitzada per l'Amaury Sport Organisation. Se celebra a l'Aràbia Saudita i és la cinquena vegada que el país àrab acull l'esdeveniment.
La competició tindrà lloc entre els dies 5 al 19 de gener de 2024. L'esdeveniment serà la primera prova del Mundial de Ral·lis raid del 2024 per tercer any consecutiu.
L'esquema del recorregut de la cursa va ser presentat el 3 de juny de 2023. Aquest any la ruta començarà a Al-Ula, travessarà el Rub al-Khali i finalitzarà a Yanbo. El format de cursa consta d'un pròleg i 12 etapes, inclosa una etapa de marató de 48 hores. L'etapa de marató de nou format tindrà un límit d'horari per aturar-se a les 16:00 hores i la sortida l'endemà a les 7 hores del matí. Més detalls de la ruta seràn revelats al novembre.

## Cronologia

* 3 de juny - 20 d'octubre de 2023: Inscripcions
* Novembre de 2023: Roda de premsa
* 1 de desembre de 2023: Inspeccions i càrrega de vehicles a Barcelona
* 1 de gener de 2024: Descàrrega de vehicles a Yanbo
* 5 de gener de 2024: Podi de sortida i etapa de pròleg
* 6 de gener de 2024: inici de la cursa
* 19 de gener de 2024: Final de cursa i arribada al podi

## Participants

* S'espera que Audi torni amb 3 entrades i mantingui els mateixos conductors.
* Ford ha confirmat que entrarà al ral·li per primera vegada amb un Ford Ranger T1+.
* El contracte del vigent campió Nasser Al-Attiyah amb Toyota va expirar el 2023 i no s'ha prorrogat. Per a aquest any, el qatarí va signar amb Prodrive.

## Canvis

Es van anunciar alguns canvis per l'edició d'aquest any:
El Ral·li Dakar és la primera etapa del Campionat del Món Ral·lis-Raid des del 2022, i en aquest any els noms de les categories es modifiquen i s'adapten a la nomenclatura FIM i FIA. En aquesta edició s'ha arribat a un acord per rebatejar les actuals categories de cotxes, amb els cinc grups que ara es coneixen com a T1, T2, T3, T4 i T5. A continuació es mostra la llista.
* T1 → Ultimate, que són vehicles més grans.
* T2 → Stock, els vehicles de producció.
* T3 → Challenger, prototips tot terreny modificats.
* T4 → SSV
* T5 → Camions
El Campionat del Món de Ral·li Raid de la FIA categoria T3 es coneixerà com el Campionat del Món de Ral·li Raid de la FIA per a pilots Challenger.

## Etapes

Les etapes de l'edició 2024 del Ral·li Dakar són els següents:
| Etapa | Data | Des de | Fins a | Total/Especial |
| Pròleg | 5 de gener | Al-Ula | Al-Ula | 158 km / 28 km |
| 1 | 6 de gener | Al-Ula | Al-Henakiyah | 532 km / 405 km |
| 2 | 7 de gener | Al-Henakiyah | Ad Dawadimi | 662 km / 470 km |
| 3 | 8 de gener | Ad Dawadimi | Al Salamiya | 733 km / 440 km |
| 4 | 9 de gener | Al Salamiya | Hufuf | 631 km / 299 km |
| 5 | 10 de gener | Hufuf | Shaybah | 727 km / 118 km |
| 6 | 11-12 de gener | Shaybah | Shaybah | 766 km / 532 km |
| - | 13 de gener | Dia de descans a Riad (M&Q) | Dia de descans a Riad (M&Q) | Dia de descans a Riad (M&Q) |
| 7 | 14 de gener | Riad | Ad Dawadimi | 873 km / 483 km |
| 8 | 15 de gener | Ad Dawadimi | Hail | 678 km / 458 km |
| 9 | 16 de gener | Hail | Al-Ula | 639 km / 417 km |
| 10 | 17 de gener | Al-Ula | Al-Ula | 609 km / 371 km |
| 11 | 18 de gener | Al-Ula | Yanbo | 587 km / 480 km |
| 12 | 19 de gener | Yanbo | Yanbo | 328 km / 175 km |
| Font: |||||

## Referències

* ↑ «2024 Route: A new step towards the future» (en anglès). Dakar.com, 04-06-2023. Arxivat de l'original el 2024-01-03. [Consulta: 27 juliol 2023].
* ↑ «Calendar» (en anglès). Arxivat de l'original el 2024-01-26. [Consulta: 3 novembre 2023].
* ↑ «Spain as an important stage for Audi on the way to the 2024 Dakar Rally» (en anglès). audi-mediacenter.com, 19-07-2023. Arxivat de l'original el 2023-07-27. [Consulta: 27 juliol 2023].
* ↑ «Ford announces maiden Dakar participation» (en anglès). Dakar.com, 16-06-2023. Arxivat de l'original el 2023-07-27. [Consulta: 27 juliol 2023].
* ↑ Pearson, Jon. «2024 Dakar Rally route revealed – new 48hr “Chrono Stage” in the Empty Quarter» (en anglès britànic), 21-11-2023. [Consulta: 2 desembre 2023].

## Enllaços externs

* Pàgina web oficial (anglès)